
ที่  มท ๐๘16.3/ว






ถึง  สำนักงานท้องถิ่นจังหวัด ทุกจังหวัด


ตามหนังสือกรมส่งเสริมการปกครองท้องถิ่น ที่ มท 0816.3/ว 5239 ลงวันที่ 7 พฤศจิกายน 2568
ได้ขอความร่วมมือสำนักงานท้องถิ่นจังหวัดแจ้งองค์กรปกครองส่วนถิ่นที่จัดการศึกษาระดับขั้นพื้นฐานทุกแห่งประชาสัมพันธ์เชิญชวนให้สถานศึกษาในสังกัด สมัครโรงเรียนต้นแบบส่งเสริมกิจกรรมทางกาย ประจำปี 2569เพื่อสร้างเสริมให้เด็กวัยเรียนวัยรุ่น มีความรอบรู้สุขภาพ มีกิจกรรมทางกายที่เพียงพอและเหมาะสม รวมถึง
ลดพฤติกรรมเนือยนิ่ง สามารถลดปัญหาเด็กอ้วน ผอม เตี้ย ไม่แข็งแรง ความละเอียดแจ้งแล้ว นั้น 


ในการนี้ กรมอนามัยได้ดำเนินการพิจารณารางวัลโรงเรียนต้นแบบส่งเสริมกิจกรรมทางกาย ประจำปี 2569 เสร็จสิ้นเรียบร้อยแล้ว ทั้งนี้ มีโรงเรียนที่ผ่านเกณฑ์การประเมินดังกล่าว โดยแบ่งเป็น 
2 ประเภท ดังนี้ 
1. โรงเรียนต้นแบบส่งเสริมกิจกรรมทางกาย ระดับประเทศ ประจำปี 2569 ได้รับรางวัล
โล่ประกาศเกียรติคุณและเกียรติบัตรอิเล็กทรอนิกส์ (e-Certificate) ซึ่งจะมีการจัดพิธีมอบโล่ประกาศเกียรติคุณในการประชุมวิชาการส่งเสริมสุขภาพเด็กวัยเรียนวัยรุ่น พ.ศ. 2569  

2. โรงเรียนผ่านเกณฑ์ต้นแบบส่งเสริมกิจกรรมทางกาย ประจำปี 2569 ได้รับรางวัล
เกียรติบัตรอิเล็กทรอนิกส์ (e-Certificate) 
โดยกำหนดการจัดพิธีมอบโล่รางวัลประกาศเกียรติคุณจะแจ้งให้ทราบอีกครั้งในภายหลัง จึงขอความร่วมมือสำนักงานท้องถิ่นจังหวัดแจ้งองค์กรปกครองส่วนท้องถิ่นที่จัดการศึกษาระดับขั้นพื้นฐานประชาสัมพันธ์
ผลการพิจารณาให้สถานศึกษาในสังกัดทราบ ทั้งนี้ สามารถสอบถามข้อมูลเพิ่มเติมได้ที่กองกิจกรรมทางกายเพื่อสุขภาพ กรมอนามัย โทร 0 2590 4590 รายละเอียดตาม QR Code ท้ายหนังสือนี้





  กรมส่งเสริมการปกครองท้องถิ่น






  เมษายน 2569
กองการศึกษาท้องถิ่น
กลุ่มงานส่งเสริมการจัดการศึกษาท้องถิ่น

โทร. ๐ ๒๒๔๑ ๙๐๐๐ ต่อ ๕๓๑3
ไปรษณีย์อิเล็กทรอนิกส์ saraban@dla.go.th
ผู้ประสานงาน นายพีระพัฒน์ โสแก้ว โทร. 09 3135 5603

